

**REPUBLIKA HRVATSKA**  Adresa: Breznički Hum 14

**VARAŽDINSKA ŽUPANIJA** 42 225 Breznički Hum

**OSNOVNA ŠKOLA BREZNIČKI HUM** Tel: +385 42 618-225

KLASA: 112-03/21-01/2 Fax: +385 42 209-82

URBROJ: 2186-115-01-21-1 E-mail: ured@os-breznicki-hum.skole.hr Breznički Hum, 15.ožujka 2020. godineOIB:31867995107

Na temelju članka  107. Zakona o odgoju i obrazovanju u osnovnoj i srednjoj školi („Narodne novine“ broj: 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 136/14-RUSRH, 152/14, 7/17, 68/18, 98/19 i 64/20)- dalje: Zakon o odgoju i obrazovanju u osnovnoj i srednjoj školi), te čl. 6. i 7. Pravilnika o načinu i postupku zapošljavanja,  ravnateljica osnovne škole Breznički Hum, objavljuje

**NATJEČAJ
za zasnivanje radnog odnosa na radnom mjestu**

**-SPREMAČ/ICA**

**-1 izvršitelj na određeno puno radno vrijeme (40 sati tjedno) – zamjena**

**Mjesto rada:** OŠ Breznički Hum, Breznički Hum 14, Breznički Hum

**Uvjeti:**

* Završena osnovna škola

 **Uz pisanu i vlastoručno potpisanu prijavu** u kojoj će navesti osobne podatke i naziv radnog mjesta na koje se prijavljuju kandidati/kinje obvezni su priložiti sljedeće isprave**:**

- životopis,
- dokaz o stečenoj stručnoj spremi,
- dokaz o državljanstvu,
- uvjerenje nadležnog suda ili e zapis da protiv osobe nije pokrenut i ne vodi se kazneni postupak glede zapreke za zasnivanje radnog odnosa prema čl. 106. Zakona o odgoju i obrazovanju u osnovnoj i srednjoj školi („Narodne novine“ broj: 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 136/14-RUSRH, 152/14, 7/17, 68/18, 98/19 i 64/20) ne starije od 30 dana od dana raspisivanja natječaja)

 - elektronički zapis o radnom stažu ili potvrda o radnom stažu iz evidencije Hrvatskog zavoda za mirovinsko osiguranje ( ne starije od 30 dana od dana raspisivanja natječaja)

Navedene isprave se prilažu u neovjerenoj preslici. Zaprimljenu dokumentaciju ne vraćamo kandidatima.

Prije sklapanja ugovora o radu, izabrani/a kandidat/kinja je dužan/na sve navedene priloge odnosno isprave dostaviti u izvorniku ili u preslici ovjerenoj kod javnog bilježnika u skladu s odredbama  Zakona o javnom  bilježništvu  („Narodne novine“ broj: 78/93., 29/94., 162/98., 16/07., 75/09., 120/16.).

Kandidat/kinja koji/a ostvaruje pravo prednosti pri zapošljavanju na temelju članka 102. stavaka 1.-3. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj: 121/17 i 98/19. - dalje: Zakon o hrvatskim braniteljima iz Domovinskog rata), članka 48.f Zakona o zaštiti vojnih i civilnih invalida rata („Narodne novine“ broj: 33/92., 57/92., 77/92., 27/93., 58/93., 02/94., 76/94., 108/95., 108/96., 82/01., 103/03, 148/13 i 98/19)  ili članka 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj: 157/13., 152/14., 39/18 i 32/20.) dužan/na je u prijavi na javni natječaj pozvati se na to pravo i uz prijavu na natječaj pored navedenih isprava odnosno priloga priložiti svu propisanu dokumentaciju prema posebnom zakonu te ima prednost u odnosu na ostale kandidate/kinje samo pod jednakim uvjetima.

Kandidat/kinja koji/a se poziva na pravo prednosti pri zapošljavanju na temelju članka 102. stavaka 1.-3. Zakona o hrvatskim braniteljima iz Domovinskog rata dužan je uz prijavu na natječaj pored navedenih isprava odnosno priloga priložiti i sve potrebne dokaze iz članka 103. stavka 1. Zakona o hrvatskim braniteljima iz Domovinskog rata koji su dostupni na poveznici Ministarstva hrvatskih branitelja:
<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

Kandidat /kinja koji /a se poziva na pravo prednosti pri zapošljavanju u skladu s čl. 48.f. Zakona o zaštiti vojnih i civilnih invalida rata ( NN 33/92, 77/92, 86/92, 27/93, 58/93, 2/94, 76/94, 108/96, 82/01, 94/01, 103/03, 148/13 i 98/19) uz prijavu na natječaj dužan je, osim dokaza o ispunjavanju traženih uvjeta , priložiti i rješenja odnosno potvrdu iz koje je vidljivo spomenuto pravo te dokaz iz kojeg je vidljivo na koji je način prestao radni odnos kod posljednjeg poslodavca.

Kandidat/kinja koji/a se poziva na pravo prednosti pri zapošljavanju uz skladu s čl. 9. Zakona o profesionalnoj rehabilitaciji i zapošljavanju osoba s invaliditetom ( NN 157/13, 152/14, 39/18, 32/20) uz prijavu na natječaj dužan /a je osim dokaza o ispunjavanju traženih uvjeta , priložiti dokaz o utvrđenom statusu osobe s invaliditetom , odnosno javnu ispravu o invaliditetu na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca.

Na oglašeni natječaj, temeljem čl. 13.st.2 Zakona o ravnopravnosti spolova ( NN 82/08 i 69/17), mogu se prijaviti osobe oba spola, a izrazi koji se koriste u ovom natječaju za osobe u muškom rodu korišteni su neutralno i odnose se i na muške i ženske kandidate.

Nepravovremene i nepotpune prijave neće se razmatrati.

Kandidatom/kinjom prijavljenim/om na natječaj smatrat će se osoba koja podnese pravovremenu prijavu sa svim potrebnim prilozima te ispunjava formalne uvjete natječaja.

Kandidat/kinja koji/a je pravodobno dostavio potpunu prijavu sa svim prilozima odnosno ispravama i ispunjava uvjete natječaja dužan je pristupiti procjeni odnosno testiranju i/ili intervjuu.
Obavijest o datumu, vremenu i mjestu procjene odnosno vrednovanju kandidata/kinja, kao i sadržaju i načinu vrednovanja te pravni i drugi izvori za pripremanje kandidata/kinja za vrednovanje bit će objavljene na mrežnoj stranici škole: <http://os-breznicki-hum.skole.hr/> .

Kandidat koji nije pristupio postupku vrednovanja ne smatra se kandidatom u postupku.

Osoba koja nije podnijela pravodobnu ili potpunu prijavu ili ne ispunjava formalne uvijete iz natječaja, ne smatra se kandidatom u postupku natječaja te joj se dostavlja pisana obavijest u kojoj se navode razlozi zbog kojih se ne smatra kandidatom. Obavijest se dostavlja putem elektroničke pošte ili zemaljskom poštom.

**Prijave s dokazima o ispunjavanju uvjeta natječaja dostavljaju se osobno u tajništvo do 23.3.2021. do 14 sati na adresu:**

**Osnovna škola Breznički Hum**

**Breznički Hum 14**

**42 225 Breznički Hum**

Prijave podnesene elektroničkim putem neće se razmatrati.

Rok za podnošenje prijava je osam (8) dana od dana objave natječaja na mrežnim stranicama i oglasnoj ploči Hrvatskog zavoda za zapošljavanje, te mrežnim stranicama i oglasnoj ploči Škole (**15.03.2021.-23.03.2021**.)

O rezultatima natječaja kandidati/kinje će biti obaviješteni/e na mrežnoj stranici Škole: <http://os-breznicki-hum.skole.hr/> najkasnije u roku od osam dana od dana sklapanja ugovora o radu s odabranim/om kandidatom/kinjom. U slučaju da se na natječaj prijave kandidati/kinje koji/e se pozivaju na pravo prednosti pri zapošljavanju prema posebnom propisu, svi/e će kandidati/kinje biti obaviješteni u skladu s člankom 24. stavkom 3. Pravilnika o načinu i postupku zapošljavanja.

**Obavijest o zaštiti osobnih podataka**

Osnovna škola Breznički Hum, Breznički Hum 14, 42 225 Breznički Hum, tijekom predmetnog natječaja, u svojstvu voditelja obrade sukladno odredbama Opće uredbe o zaštiti podataka, prikuplja i obrađuje osobne podatke kandidata sadržane unutar dokumentacije dostavljene sukladno uvjetima natječaja, te ih zadržava u skladu s rokovima određenima zakonskim propisima, i nakon toga trajno uništava, odnosno, ukoliko je primjenjivo, vraća kandidatima.

Za ostvarivanje svojih prava na uvid u vlastite osobne podatke, kandidati mogu podnijeti zahtjev pisanim putem na adresu Škole ili osobnim dolaskom u Školu u radno vrijeme radnim danom, kojom prilikom će Škola provjeriti identitet podnositelja zahtjeva sukladno odredbama Opće uredbe o zaštiti podataka.

Kandidat/kandidatkinja prijavom na natječaj daje privolu za obradu osobnih podataka navedenih u svim dostavljenim prilozima odnosno ispravama za potrebe natječajnog postupka sukladno važećim propisima o zaštiti osobnih podataka.

 **Ravnateljica**

**Vesna Ivančan**

 **\_\_\_\_\_\_\_\_\_\_\_\_\_\_**